|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина ВојводинаПокрајински секретаријат за образовање, прописе,управу и националне мањине – националне заједницеБулевар Михајла Пупина 16, 21000 Нови СадТ: +381 21 487 46 09 ; 487 42 41, 487 45 58ounz@vojvodinа.gov.rs |
|  | БРОЈ: 128-451-46/2022-01 | ДАТУМ: 19.01.2022. |

 На основу члана 3. Правилника о додели буџетских средстава Покрајинског секретаријата за образовање, прописе, управу и националне мањине - националне заједнице за финансирање и суфинансирање програмa и пројеката у области основног и средњег образовања и васпитања у Аутономној покрајини Војводини („Службени лист АПВ“, бр.10/20), а у вези сa Покрајинском скупштинском одлуком о буџету Аутономне покрајине Војводине за 2022. годину („Службени лист АПВ“, бр. 54/21), на основу Решења покрајинског секретара за образовање, прописе, управу и националне мањине-националне заједнице број 128-377/2020-1 од 08.12.2020. године, заменик покрајинског секретара расписује

**КОНКУРС**

 **ЗА ФИНАНСИРАЊЕ И СУФИНАНСИРАЊЕ ПРОЈЕКТА У ОБЛАСТИ ПОДИЗАЊА КВАЛИТЕТА ОБРАЗОВНО – ВАСПИТНОГ ПРОЦЕСА СРЕДЊЕГ ОБРАЗОВАЊА – ТРОШКОВИ ОБУКЕ ТАЛЕНТОВАНИХ УЧЕНИКА СРЕДЊИХ ШКОЛА СА ТЕРИТОРИЈЕ АП ВОЈВОДИНЕ И НАСТАВНИКА У СВОЈСТВУ ПРЕДАВАЧА НА АНДРЕВЉУ ЗА 2022. ГОДИНУ**

Покрајински секретаријат за образовање, прописе, управу и националне мањине-национале заједнице (у даљем тексту: Секретаријат) у складу са Финансијским планом за 2022. годину, за унапређење квалитета средњег образовања – трошкове учествовања талентованих ученика средњих школа са територије АП Војводине и наставника у својству предавача на обукама из природних и друштвених наука, уметности и културе ''Андревље'' за 2022. годину које ће се одржавати у периоду фебруар-мај 2022. године у Центру за привредно-технолошки развој ''Андревље'' на Андревљу, опредељује износ од **10.000.000,00 динара.**

Право учествовања на Конкурсу имају установе средњег образовања на територији АП Војводине, чији је оснивач Република Србија, аутономна покрајина или јединица локалне самоуправе. Наведена средства намењена су за подизање квалитета образовно-васпитног процеса средњег образовања - трошкове пројекта обуке талентованих ученика средњих школа са територије АП Војводине у 2022. години, који ће се одржати у периоду фебруар-мај 2022. године у шестодневном трајању (по 5 пуних пансиона), у Центру за привредно-технолошки развој Војводине, Андревље, Баноштор.

Средње школе могу конкурисати за:

 1) трошкове смештаја и исхране ученика својих школа (од првог до четвртог разреда), ради њиховог учешћа на обукама, за 5 пуних пансиона,

2) трошкове смештаја, исхране и накнаде за рад наставника својих школа, који ће бити ангажовани у својству предавача за области за које се определе и у својству организатора слободних активности ученика, такође 5 пуних пансиона.

Образовне установе имају право да пријаве од 5 до 10 ученика и од 4 до 8 наставника, који испуњавају предвиђене критеријуме.

 Обуке ће се организовати у складу са актуелном епидемиолошком ситуацијом и сагласно распореду који ће сачинити Покрајински секретаријат за образовање, прописе, управу и националне мањине – националне заједнице.

Финансијском подршком која се даје овим Конкурсом промовише се, односно штити јавни интерес утврђен о дредбама члана 6., 7., 8., и 9. Закона о основама система образовања и васпитања („Сл. гласник РС“, број 88/2017, 27/2018 – др- закони, 10/2019, 6/2020 и 129/2021).

Конкурсом опредељена средства у складу са Правилником о додели буџетских средстава Покрајинског секретаријата за образовање, прописе, управу и националне мањине-националне заједнице за финансирање и суфинансирање програма и пројеката у области основног и средњег образовања и васпитања у Аутономној покрајини Војводини (у даљем тексту: Правилник) намењена су за следеће приоритете:

1. **Модернизацију васпитно-образовног рада**

1a) осавремењивање наставног процеса путем иновативности и креативности свих учесника,

1. **Усаглашавање образовања са потребама тржишта рада**

2a)унапређивање предузетничког духа, развој практичних и животних вештина,професионална оријентација и каријерно вођење, подизање квалитета стручне праксе,

1. **Подстицање ваннаставних активности**

**5a)** организовано и стручно вођено слободно време ученика у ваннаставном периоду и током школских распуста путем едукативних кампова, сусрета ученика, секција, спортских, научно - техничких , културних и других садржаја.

**КРИТЕРИЈУМИ ЗА РАСПОДЕЛУ СРЕДСТАВА**

Приликом одређивања висине средстава за доделу, у складу са Правилником, примењују се следећи критеријуми:

1. степен укључености циљне групе којој је програм/пројекат намењен,
2. досадашња искуства у реализацији програма/пројеката који доприносе унапређивању образовно-васпитног рада,
3. критеријуми за ученике: овим пројектом могу бити обухваћени ученици који су учествовали најмање на општинским такмичењима из области природних и друштвених наука, културе и уметности или који су претходни разред завршили са најмање врло добрим успехом,
4. критеријуми за наставнике: овим пројектом могу бити обухваћени наставници који су били ментори ученицима који су најмање на општинским такмичењима из предметних области освојили 1-3 место или који по мишљењу Наставничког већа имају запажен успех у организовању слободних активности за ученике.

**НАЧИН АПЛИЦИРАЊА**

 Пријава се подноси у писменој форми, на јединственом обрасцу који се објављује на интернет страници Секретаријата.

**Једно правно лице може да поднесе једну пријаву.**

Уз пријаву на Конкурс, подноси се попуњен јединствени образац пријаве са укупним бројем ученика и укупним бројем наставника за које школа аплицира (у делу обрасца пријаве који се односи на ученике – уписује се само број ученика и област за коју се пријављује, без навођења личних података ученика, а у делу обрасца пријаве који се односи на наставнике – поред броја наставника који се пријављује, потребно је за сваког пријављеног наставника – без навођења личних података, уписати компетенције и област за коју се пријављује у својству предавача).

О додели средстава корисницима одлучује покрајински секретар надлежан за послове образовања на предлог Комисије за спровођење конкурса, која разматра пристигле захтеве.

Образовне установе доказе о исуњавању услова за ученике и наставнике ће доставити на захтев Секретаријата, приликом сачињавања распореда учешћа, а за тачност података наведених у обрасцу пријаве, одговоран је директор школе.

Секретаријат задржава право да од подносиоца захтева, по потреби, затражи додатну документацију или информације.

Уколико пријаву потписује лице по овлашћењу, неопходно је приложити уредно овлашћење за потписивање исте.

Комисија неће разматрати:

* непотпуне пријаве
* неблаговремене пријаве
* недопуштене пријаве (пријаве поднете од стране лица која су неовлашћена и субјеката који нису предвиђени конкурсом)
* пријаве које се не односе на конкурсом предвиђене намене

Резултати конкурса се објављују на интернет страници Секретаријата.

**Рок за подношење пријава на конкурс је 03. фебруар 2022. године.**

Пријаве са потребном документацијом се подносе на адресу:

Покрајински секретаријат за образовање, прописе, управу

и националне мањине-националне заједнице

„**Конкурс за финансирање и суфинансирање пројекта у области подизања квалитета образовно – васпитног процеса средњег образовања – трошкови обуке талентованих ученика средњих школа са територије AП Војводине и наставника у својству предавача на Андревљу за 2022. годину“**

Булевар Михајла Пупина 16

21000 Нови Сад

Образац упитника се може преузети **од 19. јануара 2022. године** на званичној Web презентацији Покрајинског секретаријата за образовање, прописе, управу и националне мањине - националне заједнице: [**www.puma.vojvodina.gov.rs**](http://www.puma.vojvodina.gov.rs/)**.**

Информације у вези конкурса могу се добити на телефон: 021/ 487 46 09, 487 42 41, 487 45 58

 П.О ПОКРАЈИНСКОГ СЕКРЕТАРА

 Милан Ковачевић